Ar cheann de na tograí ba mhó ar thug an Stát faoi tar éis a bhunaithe bhí scéim dá dtagraítear go coitianta Scéim Aistriúcháin an Ghúim. Iarracht a bhí ann ábhar léitheoireachta a chur ar fáil do shaoránaigh Ghaelacha agus léitheoirí Gaeilge an stáit nua. Mórshaothair litríochta an domhain ab ábhar don scéim – ón mBéarla den chuid ba mhó ach ó theangacha eile na hEorpa agus ón Rúisis, go fiú. Cé go bhfuair daoine áirithe locht ar an scéim, d’éirigh léi um 500 sathaor litríochta a chur ar fáil ar chaighdeán an-ard.
Níorbh é sin, dar ndóigh an chéad uair a cuireadh cló na Gaeilge ar shaothair litríochta a scríobhadh i dteangacha eile, óir bhí daoine aonair ag saothrú leo roimh bhunú na scéime agus ó shin i leith. Leoga, tá borradh faoin aistriú litríochta go Gaeilge agus ón nGaeilge go teangacha eile le roinnt blianta anuas.
Iarracht is ea an suíomh seo na haistriúcháin sin go léir a thiomsú agus áis chuardaigh a chur ar fáil do dhaoine ar spéis leo taighde a dhéanamh, do léitheoirí ar mian leo leabhar nó údar faoi leith a léamh agus d’aistritheoirí atá ag cuimhneamh ar shaothar a aistriú agus ar mian leo a fháil amach ar aistríodh cheana é nó an bhfuil éinne eile á aistriú faoi láthair (tá an dáta foilsithe 3000 le saothair a bhfuiltear ag obair orthu ach nár foilsíodh fós).
Má airíonn tú leabhar a bheith in easnamh nó má tá tú ag obair ar shaothar faoi láthair, is féidir scéala chur chugainn ach cliceáil ar Leabhar a Mholadh.
Is féidir eolas a fháil fúinn agus teagmháil a dhéanamh linn ach cliceáil ar Eolas Fúinn.
Go mbaine sibh idir thaitneamh agus tairbhe as an suíomh seo.
Téamaí
Alt (2) Athchló (5) Comhar (11) Earnán de Blaghd (1) Feasta (1) Fiachra Éilgeach (2) FR-GA (1) Fraincis (8) Gearmáinis (1) Greannán (7) Nuachtán Béarla (5) Reiviú (2) Seán Tóibín (1) Tuairisc.ie (5) Á aistriú (4)